Source: https://www.juridice.ro/627294/modificarea-regulamentului-de-organizare-si-functionare-a-ministerului-justitiei-2.html
Timestamp: 2020-07-09 08:32:23+00:00

Document:
JURIDICE » Modificarea Regulamentului de organizare și funcționare a Ministerului Justiției
În Monitorul Oficial al României, partea I, nr. 105 din data de 11 februarie 2019, a fost publicat Ordinul nr. 342/2019 privind modificarea și completarea Regulamentului de organizare și funcționare a Ministerului Justiției, aprobat prin Ordinul ministrului justiției nr. 120/C/2011.
1. La articolul 122, litera a) se modifică și va avea următorul cuprins: operatorii Registrului Național de Publicitate Mobiliară, denumit în continuare RNPM sau Registru, și birourile teritoriale ale operatorilor, în calitatea pe care acesta o are de Autoritate de supraveghere a registrului, astfel cum acestea sunt stabilite prin Legea nr. 297/2018 privind Registrul Național de Publicitate Mobiliară și pentru abrogarea Ordonanței Guvernului nr. 89/2000 privind unele măsuri pentru autorizarea operatorilor și efectuarea înscrierilor în Arhiva Electronică de Garanții Reale Mobiliare, precum și prin alte acte normative incidente în materie;.
2. Art. 123 va avea următorul cuprins în partea introductivă: Serviciul profesii juridice conexe îndeplinește următoarele atribuții privind operatorii RNPM și birourile teritoriale ale operatorilor:.
3. La articolul 123, lit. a), b), c), e) și e1) se modifică și se adaugă art. e2):
a) face propuneri, la solicitarea persoanelor interesate care îndeplinesc condițiile de autorizare, pentru autorizarea operatorilor RNPM și a birourilor teritoriale ale acestora, propuneri pe care le înaintează ministrului justiției;
b) face propuneri pentru suspendarea sau revocarea dreptului unui operator/birou teritorial de a înregistra în Registru, în condițiile Legii nr. 297/2018, propuneri pe care le înaintează ministrului justiției;
c) exprimă acordul/dezacordul privind îndeplinirea condițiilor de autorizare de către agenții/birourile teritoriale ale operatorilor;
e) în colaborare cu Direcția tehnologia informației efectuează, la sediul operatorilor RNPM sau al birourilor teritoriale ale operatorilor, controlul activității operatorilor sau birourilor teritoriale și face propuneri, corespunzător celor constatate, ministrului justiției;
e1) constată săvârșirea abaterilor disciplinare de către operatorii RNPM sau birourile teritoriale ale acestora și aplică sancțiunea avertismentului scris;
e2) constată săvârșirea abaterilor disciplinare de către operatorii RNPM sau birourile teritoriale ale acestora și face propuneri pentru aplicarea sancțiunii suspendării sau revocării dreptului de a efectua înscrieri în Registru, propuneri pe cale le înaintează ministrului justiției;
4. La articolul 123 litera f), partea introductivă se modifică și va avea următorul cuprins, precum și pct. 3, 4, 5, 6 și 8:
f) supraveghează desfășurarea activității curente a RNPM, după cum urmează:
3. verifică garanțiile de răspundere profesională constituite de operatorii autorizați (polițe de asigurare, scrisori de garanție bancară);
4. verifică, trimestrial, rapoartele plății taxelor de înscriere și cooperează cu direcțiile cu atribuții în acest sens din cadrul ministerului, respectiv din cadrul Ministerului Finanțelor Publice, pentru constatarea respectării modului de încasare și plată a taxelor de înscriere în RNPM de către operatorii autorizați, precum și a taxelor de autorizare/reautorizare;
5. în colaborare cu Direcția tehnologia informației controlează de la distanță, prin sistemul informatic (vizualizare înscrieri pe server), activitatea operatorilor și/sau a birourilor teritoriale ale acestora de înscriere în RNPM;
6. în colaborare cu Direcția tehnologia informației cooperează cu operatorii/agenții și cu Corpul operatorilor RNPM în scopul îmbunătățirii activității, a calității și performanțelor tehnice, a administrării și funcționării RNPM, precum și a relației dintre Registru și terminalele care îl deservesc;
7. veghează ca desfășurarea activității operatorilor și a birourilor teritoriale ale acestora să se facă în conformitate cu regulile de concurență loială;
8. în colaborare cu Direcția tehnologia informației ia măsurile care se impun în cazul în care modalitățile tehnice de a accesa Registrul, folosite de public, de operatori sau de birourile teritoriale ale acestora, ar conduce la perturbarea funcționării Registrului și la îngreunarea substanțială a realizării scopului pentru care acesta a fost creat;
5. Se abrogă: art. 123 lit. d); lit. f) pct. 1 și 2; lit. g); lit. h);
6. La articolul 123, litera k) se modifică și va avea următorul cuprins: examinează orice petiție primită referitoare la nerespectarea de către operatori, directori de Registru sau de către birourile teritoriale ale operatorilor a dispozițiilor legale și dispune măsurile corespunzătoare pentru îndreptarea situației.
7. La articolul 129, literele a) și b) se modifică și vor avea următorul cuprins:
a) dosarele de autorizare ale operatorilor RNPM și ale birourilor teritoriale ale operatorilor;
b) evidența informatizată a operatorilor RNPM și a birourilor teritoriale ale operatorilor;.
8. La articolul 155, se introduce un nou punct, punctul 91:
91. supravegherea din punct de vedere informatic a RNPM:
a) administrează și întreține sistemul informatic al RNPM;
b) efectuează zilnic copii de siguranță (back-up) ale bazei de date a RNPM;
c) efectuează, la solicitarea operatorului și în condițiile prevăzute de lege, ștergerea oricărei înscrieri care este nevalidă din cauze tehnice;
d) în colaborare cu Serviciul profesii juridice conexe efectuează, la sediul operatorilor RNPM sau al birourilor teritoriale ale operatorilor, controlul activității operatorilor sau birourilor teritoriale și face propuneri, corespunzător celor constatate, ministrului justiției;
e) în colaborare cu Serviciul profesii juridice conexe controlează de la distanță, prin sistemul informatic (vizualizare înscrieri pe server), activitatea operatorilor și/sau a birourilor teritoriale ale acestora de înscriere în RNPM;
f) în colaborare cu Serviciul profesii juridice conexe cooperează cu operatorii, agenții și cu Corpul operatorilor RNPM în scopul îmbunătățirii activității, a calității și performanțelor tehnice, a administrării și funcționării RNPM, precum și a relației dintre Registru și terminalele care îl deservesc;
g) în colaborare cu Serviciul profesii juridice conexe ia măsurile care se impun în cazul în care modalitățile tehnice de a accesa Registrul, folosite de public, de operatori sau de birourile teritoriale ale acestora, ar conduce la perturbarea funcționării Registrului și la îngreunarea substanțială a realizării scopului pentru care acesta a fost creat.
Compartimentele din cadrul Ministerului Justiției vor duce la îndeplinire dispozițiile prezentului ordin.
Aflaţi mai mult despre Arhiva Electronica de Garantii Reale Mobiliare, asigurari, gaj si ipoteca, Registrului Național de Publicitate Mobiliară

References: articolul 122
 articolul 123
 articolul 123
 articolul 123
 articolul 129
 articolul 155